
REFERAT DE APROBARE A  PROIECTULUI DE HOTĂRÂRE
Sectiunea 1 
Titlul proiectului de hotărâre
Proiect de hotărâre privind 
aprobarea reactualizării Devizului General pentru proiectului  „Retehnologizarea sistemului centralizat de termoficare din municipiul Timişoara în vederea conformării la normele de protecţia mediului privind emisiile poluante în aer şi pentru creşterea eficienţei în alimentarea cu căldură urbană - Etapa II” cod SMIS 2014+127006, actualizat prin HCL 202/25.05.2021
Sectiunea a 2 - a 
Motivul emiterii proiectului de hotărâre
Descrierea situatiei actuale
Prin contractul de finanţare nr. 247/09.05.2019 a fost aprobat proiectul “Retehnologizarea sistemului centralizat de termoficare din municipiul Timişoara în vederea conformării la normele de protecţia mediului privind emisiile poluante în aer şi pentru creşterea eficienţei în alimentarea cu căldură urbană Etapa II” cod SMIS 2014+127006, a cărui durată de implementare este până la data de 31.12.2023.
Proiectul „Retehnologizarea sistemului centralizat de termoficare din municipiul Timişoara în vederea conformării la normele de protecţia mediului privind emisiile poluante în aer şi pentru creşterea eficienţei în alimentarea cu căldură urbană - Etapa II” cod SMIS 2014+127006 este finanţat prin Programul Operaţional Infrastructură Mare (POIM) 2014-2020  axa prioritară 7, în valoare totală de 148.118.419,84 lei, inclusiv TVA.
Prin  HCL nr. 489/19.10.2018 au fost aprobate Studiul de fezabilitate, Analiza cost-beneficiu şi indicatorii tehnico-economici pentru Proiectul “Retehnologizarea sistemului centralizat de termoficare din Municipiul Timişoara în vederea conformării la normele de protecţia mediului privind emisiile poluante în aer şi pentru creşterea eficienţei in alimentarea cu căldură urbană - Etapa a II-a”, completată prin Hotarârea Consiliului Local al Municipiului Timisoara nr. 110/19.03.2019.
Ulterior, ca urmare a finalizării etapei de proiectare și a necesității asigurării echivalenței
liniilor din Devizul general cu categoriile și subcategoriile de cheltuieli eligibile introduse în modulul My SMIS, a fost aprobat prin HCL nr. 202/25.05.2021 Devizul General actualizat pentru proiectul  „Retehnologizarea sistemului centralizat de termoficare din municipiul Timişoara în vederea conformării la normele de protecţia mediului privind emisiile poluante în aer şi pentru creşterea eficienţei în alimentarea cu căldură urbană - Etapa II” cod SMIS 2014+127006.

Schimbari preconizate și rezultate așteptate:
Potrivit prevederilor art. 10, alin 4 din HG 907/2016: “Devizul general întocmit la faza de proiectare studiu de fezabilitate în cazul obiectivului nou/mixt de investiţii şi, respectiv, la faza documentaţie de avizare a lucrărilor de intervenţii în cazul intervenţiei la construcţie existentă se actualizează prin grija beneficiarului investiţiei/investitorului, ori de câte ori este necesar”, justificâdu-se astfel necesitatea actualizării devizului general al proiectului.	
În cadrul proiectului s-au încheiat Acordul Contractual nr. 141/10.07.2020 - Contract de proiectare și execuție de lucrări pentru Lot 1- Rețele termice primare, respectiv Acordul Contractual nr. 142/10.07.2020 - Contract de proiectare și execuție de lucrări pentru Lot 2- Rețele termice secundare. Acestea se află sub incidența HG nr. 1/2018 care prevede clauze de ajustare, folosindu-se pentru aceasta una dintre formulele prevăzute în acest act normativ. 
În conformitate cu prevederile clauzei 48 din contractele nr. 141/10.07.2020 și 142/10.07.2020– Ajustarea prețurilor, dacă durata de execuție la semnarea contractului este mai mare de 365 de zile, se va considera că prețurile din oferta antreprenorului au fost stabilite în baza condițiilor de prețuri și piață în vigoare la data de Referință și sumele plătibile Antreprenorului vor fi ajustate pentru creșterea/diminuarea indicilor de preț pentru elementele constitutive ale Ofertei, al cărui efect se reflectă în creșterea/diminuarea costurilor pe baza cărora s-a fundamentat Prețul Contractului. 
Ținând cont de cele menționate mai sus, este necesară reactualizarea devizului general conform prevederilor legale în vigoare, prin redistribuirea economiilor la bugetul proiectului rezultate în urma procedurilor de achiziție, în vederea decontării sumelor rezultate din ajustarea prețului conform clauzelor contractuale, precum şi pentru asigurarea echivalenței liniilor din Devizul general cu categoriile și subcategoriile de cheltuieli eligibile introduse în modulul My SMIS, conform bugetului proiectului aprobat în cadrul contractului de finanțare. 

Concluzii
Considerăm necesară și oportună aprobarea proiectului de hotărâre privind aprobarea reactualizării Devizului General pentru proiectul  „Retehnologizarea sistemului centralizat de termoficare din municipiul Timişoara în vederea conformării la normele de protecţia mediului privind emisiile poluante în aer şi pentru creşterea eficienţei în alimentarea cu căldură urbană - Etapa II” cod SMIS 2014+127006, actualizat prin HCL 202/25.05.2021, conform celor arătate mai sus.

